Αθήνα: 24.12.2014

Αρ. Πρωτ.: 4941

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Επείγουσα επιστολή για την προκήρυξη θέσεων του 2643/98**

Συνεχίζοντας τις προσπάθειες και τον αγώνα της η ΕΣΑμεΑ απέστειλε εξαιρετικά επείγουσα επιστολή σήμερα στον Διοικητή του ΟΑΕΔ, για την άμεση ανάρτηση της προκήρυξης των θέσεων του Δημοσίου του 2643/98.

Η προσμονή και η αγωνία του αναπηρικού κινήματος είναι μεγάλη και πρέπει να λάβει τέλος. Μετά από μήνες αγώνων είμαστε στο «παρά πέντε», και πλέον η υπόθεση είναι αποκλειστικά στα χέρια του ΟΑΕΔ, καθώς το υπουργείο Εργασίας έχει προωθήσει την προκήρυξη εδώ και μέρες.

Σε κάθε περίπτωση η ΕΣΑμεΑ θα συνεχίσει τον ίδιο αγώνα και τις πιέσεις μέχρι την ανάρτηση- δημοσίευση.

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**